Penya de Sant Miguel

A penya de Sant Miguel, u popularment penya Sen, ye un mallo de 1.126 metros d'altaria situau en o municipio de Nueno.

Fa parti d'o Parque Natural d'a Sierra y as Foces de Guara y chunto con a penya Amán u penya Men (1.121 m) forma o Salto de Roldán, una impresionant foz formada por o río Flumen.

En a suya cima se pueden veyer restas d'as fortificacions medievals con que fuoron protechidas y fortificadas, primero por os musulmans y dimpués por os cristianos que dominoron Uesca.

 Leyenda 
Seguntes diz a leyenda en l'anyo 778, o caballero Roldán, protagonista d'a Canción de Roldán, sobrín de Carlos Magno, fuyiba a caballo, de tornada enta Francia, dimpués d'una expedición fallida contra a ciudat musulmana de Saraqusta (actual Zaragoza). Perseguiu por os suyos enemigos, en arribar a la penya Amán, realiza un prodichioso brinco enta a penya de Sant Miguel, deixando a os enemigos dezaga; o suyo caballo, manimenos, murió a causa d'o gran esfuerzo. Se diz que as pateyadas deixadas por os cascos de l'animal son encara visibles en l'actualidat.

Vinclos externos
  En Mendikat.net

Categoría:Montanyas d'as sierras exteriors pirenencas
Categoría:Montanyas d'a provincia de Uesca
Categoría:Montanyas de Nueno
Categoría:Montanyas d'o Parque Natural d'a Sierra y as Foces de Guara
Categoría:Montanyas d'o Prepireneu aragonés
Categoría:Montanyas d'a Plana de Uesca
Categoría:Penyas d'Aragón
Categoría:Penyas d'as sierras exteriors pirenencas
Categoría:Penyas d'o Prepireneu aragonés
Penya de Sant Miguel